Għax-xahar marbut mar-roża, Pink October, l-anzjani ta' San Vinċenz de Paul ġew imħeġġa jilbsu r-roża u tqassmu wkoll bżieżaq u ħelu roża, biex titqajjem kuxjenza fuq il-kanċer tas-sider. Il-Kap ta' San Vinċenz de Paul, Josianne Cutajar, ħabbret li tul Ottubru, qed jinġabru donazzjonijiet mis-swali kollha tal-faċilità biex ir-residenti, impjegati u familji jkunu jistgħu jikkontribwixxu għall-kawża tal-kanċer, li sikwit laqtet lil nies li joqogħdu fil-faċilità stess. Agħti d-demm Intant, dan ix-xahar iġib miegħu sejħa mingħand iċ-Ċentru tal-Għoti tad-Demm għal aktar donazzjonijiet. Huwa jfakkar li wieħed jista' jagħti d-demm f'dawn il-postijiet: f iċ-Ċentru tal-Għoti tad-Demm ta' Gwardamanġa li jiftaħ kuljum (inkluż fil-festi pubbliċi) mit-8:00am sas-6:00pm (l-aħħar dħul fis-6:00pm). fil- mobile blood donation unit li nhar il-Ħadd 7 t'Ottubru se tkun fi Pjazza Medjatriċi, maġenb il-Knisja Parrokkjali ta' Ħaż-Żabbar (l-aħħar dħul fis-1:00pm). fil-Berġa tax-Xewkija f'Għawdex li nhar it-Tlieta 9 ta' Ottubru tkun disponibbli għad-donazzjonijiet tad-demm mis-1:00pm sal-5:00pm (l-aħħar dħul fil-5:00pm). Huwa importanti li wieħed jieħu miegħu l-karta tal-identità, jew il-liċenzja tas-sewqan jew passaport Malti, u possibbilment iħajjar lil ħaddieħor jagħti d-demm ukoll. Il-PL jinkesa bir-roża wkoll Iċ-Ċentru Nazzjonali Laburista qed jinxtegħel roża ta' kull filgħaxija f'din l-ewwel ġimgħa ta' Ottubru għall-kampanja Pink October. Meta żaret iċ-Ċentru Nazzjonali Laburista, iċ-Chairperson tal-Fondazzjoni Marigold, Michelle Muscat, raddet ħajr lill-Partit Laburista għall-fatt li reġa' ngħaqad ma' bosta organizzazzjonijiet u entitajiet oħra għal din l-inizjattiva. .td_uid_3_5ee4e313d2bb9_rand.td-a-rec-img{text-align:left}.td_uid_3_5ee4e313d2bb9_rand.td-a-rec-img img{margin:0 auto 0 0} #td_uid_4_5ee4e313d3067 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/10/pr182107a-e1538548787190-80x60.jpg) 0 0 no-repeat}#td_uid_4_5ee4e313d3067 .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/10/pr182107c-80x60.jpg) 0 0 no-repeat}#td_uid_4_5ee4e313d3067 .td-doubleSlider-2 .td-item3{background:url(https://cdn.newsbook.com.mt/wp-content/uploads/2018/10/pr182107b-80x60.jpg) 0 0 no-repeat} 1 minn 3 DOI: Omar Camilleri